en lv es lv en lv en ceb lv lv fi es es lv lv lv fr ceb lv lv lv es es lv lv lv lv lv lv lv en lv pt lv lt lv lv lv lv lv en lv lv lv lv lv lv lv lv lv fr lv lv lv uk en eo lv lv lv lv en
Doles sala ir bijusī lielākā Daugavas sala, kas mūsdienās ir pussala, ko ar Daugavas krastiem savieno uzbērtais dambis un spēkstacijas aizsprosts.
Ja ir vēlme doties kādā pastaigā uz netālu vietu no Rīgas, tad Doles sala ir piemērota vieta, kur baudīt pastaigu svaigā gaisā, jo tur mājo gan absolūts miers, gan klusums. Maršruta laikā būs iespēja apskatīt Doles salas arhitektūru – no mazām, mājīgām mājiņām līdz pat senām pilīm. Šis maršruts ir piemērots arī braukšanai ar velosipēdu.
Uz Doles salu visērtāk ir nokļūt ar personīgo transportu, taču uz Doles salu kursē arī sabiedriskais transports. Vispirms ar vilcienu vai autobusu ir jānokļūst Salaspilī, un pēc tam uz Doles salu kursē autobuss no pieturas “Salaspils skola”. Autobuss kursē reti, vidēji četras reizes dienā.
Doles salā automašīnu var atstāt stāvvietās bezmaksas. Ja ir vēlme apiet apkārt pilnīgi visai salai, tad automašīnu var atstāt pirmajā stāvvietā uzreiz nogriežoties no A5 autoceļa pie Rīgas HES pie zīmēm Daugavas muzejs un Doles muiža.
Otra vieta, kur var atstāt auto ir pie Daugavas muzeja. Uzsākot vai nobeidzot pastaigu, noteikti ir vērts apmeklēt arī muzeju.
Izvēloties iet apkārt visai salai, pastaigas garums būs 11,5 km. Uzsākot pastaigu pie Daugavas muzeja un ejot pa iezīmēto taku, lielā loka garums būs 10,7 kilometri, bet mazā loka garums – 8,7 kilometri. Mazais loks vidēji veicams nepilnās divās stundās, savukārt lielais loks divarpus stundās. Veicot šo maršrutu ar velosipēdu, mazo loku var izbraukt aptuveni 45 minūtēs, bet lielo loku aptuveni 1 stundā un 15 minūtēs.
Lielākā daļa salas ir plakana un iešana grūtības nesagādās. Jāņem vērā, ka šobrīd gandrīz visā ceļa garumā, tiek veikti remontdarbi, kas lietainā laikā rezultējas ar dubļainu segumu.
Doles salā ir Daugavas muzejs, ko noteikti iesaku apmeklēt. Papildu muzejam apmeklētājiem ir iespēja izstaigāt Doles muižas parku un piekļūt arī Doles salas dolomīta atsegumam, kas ir Eiropas nozīmes aizsargājams biotops.
Pastaigas laikā ceļš ved gar Jāņkalnu (Tuļģu) Jāņa kalnu. Netālu no kalna zālē paslēpušās arī Vecdoles pilsdrupas.
Nedaudz ārpus takas, taču turpat Doles salā ir iespēja apmeklēt zooloģisko dārzu “Rezidence”.
Lieliska vieta Tavām nākošajām brīvdienām!
Ja tev patīk manis veidotais saturs, tad šādi vari man pateikt paldies. Spied pelēko pogu, lai uzsauku man kafijas tasi vai zilo pogu, lai dalītos ar rakstu Facebook. Es pateicos par jebkuru tavu izvēli!
Dalies ar rakstu Facebook Atbalstīt
Sigulda nav tikai skaistas oranžas lapas rudenī, kaut jāsaka, ka tiešām lie...
Pārgājienu maršruts Kurzemes Šveicē
Nokļūšana: ar personīgo transportu vai autobusuSākums/beigas: autostāvviet...
Ir liela laime piedzīvot mierīgu sevi. Apstāties. Baudīt. Ieelpot. Sajust. Būt pateicīgai. To mācos ik dienu.
43. diena // Kopenick - Berlin
Saņem ziņu par jaunu stāstu savā e-pastā!
"What if I told you" garantē, ka Jūsu dati netiks nodoti trešajai personai, bet tiks izmantoti atbilstoši Likumam par fizisko personu datu aizsardzību unsubscribe@whatifitoldyou.eu
© whatifitoldyou — All Rights Reserved